การจัดการ

9(1) โครงสร้างการจัดการของ บริษัท ซันวู้ดอินดัสทรีส์ จำกัด (มหาชน) มีกรรมการ 3 ชุดดังนี้
:

  คณะกรรมการบริษัทฯ ประกอบด้วย

  นายสันติ วยากรณ์วิจิตร – ประธานคณะกรรมการบริหาร

  นายทวีศักดิ์ วยากรณ์วิจิตร

  นายสมศักดิ์ วยากรณ์วิจิตร

  นายพีระศักดิ์ วยากรณ์วิจิตร

  นางเจนจิรา เลากัยกุล

  Mr.Michael Andersen

  ดร.อรุณ ชมชาญ

  พล.ต.ท.นิยม กาญจนวัฒน์

  นายดำรง พงศ์เสาวภาคย์

  นายแพทย์ชัย รัตนหิรัญภรณ์

  คณะกรรมการบริษัทฯ
  มีอำนาจและหน้าที่จัดการบริษัทให้เป็นไปตามวัตถุประสงค์ข้อบังคับและมติของที่ประชุมผู้ถือหุ้น

กรรมการบริหาร ประกอบด้วย 

  นายสันติ วยากรณ์วิจิตร – ประธานกรรมการบริหาร

  นายทวีศักดิ์ วยากรณ์วิจิตร - กรรมการผู้จัดการ

  Mr.Michael Andersen – Corporate Director

  หน้าที่และความรับผิดชอบของคณะกรรมการบริหาร กำหนดนโยบายวางแผนการบริหาร,
  การจัดการและเป้าหมายการดำเนินกิจการ

คณะกรรมการตรวจสอบประกอบด้วย 

  นางเจนจิรา เลากัยกุล - ประธานคณะกรรมการตรวจสอบ

  นายดำรง พงศ์เสาวภาคย์ - กรรมการตรวจสอบ

  พล.ต.ท.นิยม กาญจนวัฒน์ - กรรมการตรวจสอบ

  หน้าที่และความรับผิดชอบของคณะกรรมการตรวจสอบ

1.  สอบทานให้บริษัทมีการรายงานทางการเงิน
    และการควบคุมภายในอย่างถูกต้องและมีประสิทธิผล

2.  พิจารณาคัดเลือกและเสนอแต่งตั้งผู้สอบบัญชีของบริษัทฯ

3.  สอบทานการปฏิบัติของบริษัทให้เป็นไปตามกฎหมายว่าด้วยหลักทรัพย์และตลาดหลักทรัพย์
    ข้อกำหนดของตลาดหลักทรัพย์หรือกฎหมายที่เกี่ยวข้องกับธุรกิจของบริษัท

4.  คณะกรรมการตรวจสอบมีความรับผิดชอบต่อคณะกรรมการบริษัทตามหน้าที่และความรับผิดชอบที่ได้รับมอบหมายจากคณะกรรมการบริษัท
    ในขณะที่ความรับผิดชอบในกิจกรรมทุกประการของบริษัทต่อบุคคลภายนอกยังคงเป็นของคณะกรรมการบริษัททั้งคณะ

เลขานุการบริษัท : นางศศิธร อ่าวรุ่งเรือง (รักษาการณ์)

  9(2) การสรรหากรรมการและผู้บริหาร

การเลือกตั้งกรรมการของบริษัทฯ ให้กระทำโดยที่ประชุมผู้ถือหุ้น

ในการประชุมสามัญประจำปีทุกครั้งให้กรรมการออกจากตำแหน่งหนึ่งในสาม
ถ้าจำนวนกรรมการที่จะแบ่งออกให้ตรงเป็นสามส่วนไม่ได้
ก็ให้ออกโดยจำนวนใกล้ที่สุดกับส่วนหนึ่งในสาม

กรรมการซึ่งพ้นตำแหน่งตามวาระ อาจได้รับเลือกตั้งกลับเข้ามาเป็นกรรมการใหม่ได้

คณะกรรมการบริหาร

คณะกรรมการอาจแต่งตั้งกรรมการจำนวนหนึ่งตามที่เห็นสมควรให้เป็นคณะกรรมการบริหาร
โดยให้มีอำนาจหน้าที่ควบคุมกิจการของบริษัทตามที่คณะกรรมการมอบหมายก็ได้และในจำนวนนี้ให้แต่งตั้งกรรมการคนหนึ่งเป็นประธานกรรมการบริหาร

กรรมการบริหารมีสิทธิได้รับค่าตอบแทนและบำเหน็จ ตามที่ประชุมคณะกรรมการกำหนด
แต่ทั้งนี้ไม่กระทบกระเทือนสิทธิของกรรมการบริหารผู้นั้นในอันที่จะได้รับค่าตอบแทนหรือผลประโยชน์อย่างอื่นตามข้อบังคับนี้ในฐานะกรรมการ

  9(3) ค่าตอบแทนผู้บริหาร

1.  ค่าตอบแทนที่เป็นตัวเงิน

ก. ค่าตอบแทนรวมของกรรมการบริษัทฯ จำนวน 10 ราย

บำเหน็จ 720,000 บาท

เบี้ยประชุม 42,500 บาท

ข. ค่าตอบแทนรวมของกรรมการบริหารจำนวน 4 ราย

เงินเดือนและโบนัส 7,940,700 บาท

2.  ค่าตอบแทนอื่น

  -- ไม่มี --

3.  การกำกับดูแลกิจการ

คณะกรรมการบริษัทฯ ได้ดำเนินตามแนวทางปฏิบัติที่ดีสำหรับกรรมการของบริษัท
จดทะเบียนและถือเป็นแนวทางปฏิบัติที่มีมาตรฐานการจัดการกิจการที่ดีตามแนวทางที่ตลาดหลักทรัพย์แห่งประเทศไทยได้กำหนดไว้

4.  การดูแลเรื่องการใช้ข้อมูลภายใน

การดูแลเรื่องการใช้ข้อมูลภายใน บริษัทฯ ไม่มีนโยบายให้ผู้บริหารนำข้อมูลภายในของบริษัทฯ
ไปใช้เพื่อประโยชน์ส่วนตน และที่ผ่านมาไม่เคยมีการรั่วไหลของข้อมูลเกิดขึ้น บริษัทฯ
มีมาตรการเด็ดขาดในการปลดผู้บริหารที่ได้นำข้อมูลภายในมาเพื่อผลประโยชน์ส่วนตน

5.  บุคลากร

 จำนวนพนักงานทั้งหมด โรงงาน 584 คน 

 สำนักงาน 53 คน

 รวม 637 คน